STA ดีดบวก 3% สวนโบรกฯหั่นราคาเป้าเหลือ 14.70 บ. พ่วงลดประมาณกำไรปี 62 ลง 24%
STA ดีดบวก 3% สวนโบรกฯหั่นราคาเป้าเหลือ 14.70 บ. พ่วงลดประมาณกำไรปี 62 ลง 24% โดย ณ เวลา 10.58 น. อยู่ที่ระดับ 13 บาท บวก 0.30 บาท หรือ 2.36% สูงสุดที่ระดับ 13.20 บาท ต่ำสุดที่ระดับ 12.50 บาท ด้วยมูลค่าการซื้อขาย 266.40 ล้านบาท
5 มี.ค. 2562

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 10.58 น. อยู่ที่ระดับ 13 บาท บวก 0.30 บาท หรือ 2.36% สูงสุดที่ระดับ 13.20 บาท ต่ำสุดที่ระดับ 12.50 บาท ด้วยมูลค่าการซื้อขาย 266.40 ล้านบาท

ด้าน บล.บล.เคทีบี (ประเทศไทย) ระบุในบทวิเคราะห์ โดยปรับลดคำแนะนำลงเป็น “ถือ” จากเดิม “ซื้อ” และปรับราคาเป้าหมายใหม่เป็น 14.70 บาท จากเดิม 19.50 บาท เนื่องจากมีการปรับลดกำไรลง 24% เป็น 1.9 พันล้านบาท (-18% จากปีก่อน) เพื่อสะท้อนความเสี่ยงจากความผันผวนของราคาวัตถุดิบ จึงปรับลดอัตรากำไรขั้นต้นลงจากเดิม 10% เหลือ 8.5%
ทั้งนี้เรายังมีมุมมองว่า ในช่วงฤดูกาลหยุดกรีดยางระหว่างเดือน ก.พ.-พ.ค. (ซึ่งอยู่ระหว่าง กลางไตรมาส 1/62 –กลางไตรมาส 2/62) ซึ่งจะเป็นช่วงที่มีอุปทานน้ำยางออกมาน้อย ส่งผลให้ปัญหาการแย่งกันซื้อวัตถุดิบและการเก็งกำไรยังคงดำเนินอยู่ คาดว่าอัตรากำไรขั้นต้นในไตรมาส 2/62 จะยังได้รับผลกระทบและยังอยู่ในระดับต่ำที่ 8%